یوناما ویلي، د سولې او سوکالۍ لپاره زدکړې اړینې دي او ټول باید زدکړې وکړي۔ یوناما دا غوښتنه په داسې حال کې کوي چې پرون د ۱۴۰۳ لمریز کال له لومړۍ ورځې سره سم نوی ښوونیز کال هم پیل شو۔

ویل کېږي چې سږکال به یو اعشاریه دوه میلیونه نوي زدکوونکي ښوونځیو کې داخل شي، خو دا دریم کال دی چې په پرلپسې ډول نجونې په نوي ښوونیز کال کې د بدلون له هېلو سره سره محرومېږي او د برخلیک په اړه یې په څرګنده څه نه ویل کېږي۔»

د دې ټولو ستونزو په اړودوړ کې بیا په افغانستان کې نوی تعلمي کال پیل شو، خو گورو یې چې د افغانستان د نوي نسل له زدکړو محرومول د نجونو د ښوونځیو د بندېدو، د ځوانو نجونو پرمخ د پوهنتون د زدکړې دروازې تړل او په ادارو کې د ښځمنو پرکار باندې بندیز؛ پر ټولو محروم کړای شوو ښځینه‌وو او د هغوی د کورنیو پر اوږو باندې درانه بارونه داسې پراته دي چې ټول ملت یې تربارلاندې زگېروي کوي۔ خلک د ترخه ژوندانه د ویرونو تر بارونو لاندې داسې ستړي دي چې همدا دونیا ورته دوزخ شوې ده او خلک مجبور دي چې و قهرېـږي او د ښوونځیو تړلې دروازې پرانیزي